બિહારનાં પૂર્વ સ્વાસ્થ્ય મંત્રી અને લાલૂ પ્રસાદ યાદવનાં મોટા દીકરા તેજ પ્રતાપ યાદવને રાજદેવ રંજન હત્યાકાંડનાં કેસમાં સુપ્રીમ કોર્ટે તરફથી મોટી રાહત મળી ગઈ છે. સીબીઆઈ દ્વારા ક્લીન ચીટ મળ્યા બાદ સુપ્રીમ કોર્ટે તેજ પ્રતાપ યાદવ વિરુદ્ધની અપીલને ખારીજ કરી દીધી છે. સુપ્રીમ કોર્ટે પત્રકાર રાજદેવ રંજન હત્યાકાંડ મામલામાં કહ્યું કે તેજ પ્રતાપ યાદવનો આરોપી મોહમ્મદ કૈફ અને જાવેદ સાથેનાં ફોટો પર કોઈ પણ પ્રકારની કાર્યવાહી નહીં કરવામાં આવે. આ સાથે જ સીબીઆઈની ક્લીન ચીટ મળ્યા બાદ સુપ્રીમ કોર્ટે આ કેસ પરની સુનવણી બંધ કરી દીધી છે.